
ΠΕΡΙΕΧΟΜΕΝΑ 


ΑΠΟΦΑΣΕΙΣ 

Λειτουργία Παράλληλης Αγοράς στο Χρηματιστήριο 
Αξιών Α.Ε. και κατάργηση των Υπουργικών Αποφά¬ 
σεων ΥΠΕΘΟ 119 ΕΚ.50454/15.12.989, 35705/ 

Β.978/14.8.90, Α.Γ. 7629/Β.232/28.2.1991 ,33735/ 

1298-Β/5.8.1994 και 37364/Β. 1787 της 6.11.1998. . 1 

Μετάθεση της ημερομηνίας έναρξης των Τμημάτων 
μετεκπαίδευσης μισθωτών τουριστικών επιχειρή¬ 
σεων της εκπαιδευτικής περιόδου 1998 -1999. 2 

Υπαγωγή προσωπικού του Δημοτικού Ωδείου Πρέβε¬ 
ζας, στις διατάξεις του Α'. μέρους του Ν. 1188/81.. 3 

Υπαγωγή προσωπικού του Πνευματικού Κέντρου Δή¬ 
μου Πρέβεζας, στις διατάξεις του Α'. μέρους του Ν. 


1188/81. 4 

Τροποποίηση απόφασης σύστασης Νομικού Προσώ¬ 
που με την επωνυμία «58η Σχολική Επιτροπή Δήμου 
Λάρισας». 5 

Τροποποίηση απόφασης σύστασης Νομικού Προσώ¬ 
που με την επωνυμία «27η Σχολική Επιτροπή Δήμου 
Λάρισας». 6 

Τροποποίηση Οργανισμού Εσωτερικής Υπηρεσίας 


της Δημοτικής Επιχείρησης Ύδρευσης - Αποχέτευ¬ 
σης Δήμου Ερμούπολης (Δ.Ε.Υ. Α.Ε.) Ν. Κυκλάδων 7 

Χορήγηση άδειας ασκήσεως επαγγέλματος Κοινωνι¬ 
κού Λειτουργού στην Κοτσάνη Αναστασία του Δη- 
μητρίου. 8 

Διορθώσεις Σφαλμάτων 


Διόρθωση σφάλματος στην ΚΥΑ των Υπουργών Οικο¬ 
νομικών και Εργασίας και Κοινωνικών Ασφαλίσεων 9 

Διόρθωση σφάλματος στη ΔΥ1α/22463/29.1.1998 α¬ 
πόφαση του Υπουργού Υγείας και Πρόνοιας.10 

Διόρθωση σφάλματος στη ΔΥ1α/21176/30.1.1998 
(Ο.Ε.) απόφαση του Υπουργού Υγείας και Πρόνοι¬ 
ας.11 


ΑΠΟΦΑΣΕΙ Σ 

Αριθ. 2063/Β.69 (1) 

Λειτουργία Παράλληλης Αγοράς στο Χρηματιστήριο Α¬ 
ξιών Α.Ε. και κατάργηση των Υπουργικών Αποφάσεων 
ΥΠΕΘΟ 119 ΕΚ.50454/15.12.1989, 35705/Β.978/ 
14.8.90, Α.Γ. 7629/Β.232/28.2.1991 ,33735/1298-Β/ 
5.8.1994 και 37364/Β. 1787 της 6.11.1998. 

Ο ΥΠΟΥΡΓΟΣ ΕΘΝΙΚΗΣ ΟΙΚΟΝΟΜΙΑΣ 

Έχοντας υπόψη: 

1. Το Αρθρο 32 του Ν. 1806/88" Τροποποίηση της νομο¬ 
θεσίας για τα Χρηματιστήρια Αξιών και άλλες διατάξεις". 

2. Το Π.Δ. 489/26-9-1989 περί" Λειτουργίας Παράλλη¬ 
λης Αγοράς στο Χρηματιστήριο Αξιών Αθηνών". 

3. Την Υπουργική Απόφαση με Α.Π. 119/50454/15-12- 

1989 (ΦΕΚ 924/Β/29-12-1989) για την " Δημιουργία Πα¬ 
ράλληλης Αγοράς στο Χ.Α.Α." 

4. Την Υπουργική Απόφαση με Α.Π. 35705/Β.978/14-8- 

1990 (ΦΕΚ 586/Β/10-9-1990) για την" Τ ροποποίηση της Υ¬ 
πουργικής Απόφασης για την δημιουργία Παράλληλης Α¬ 
γοράς στο Χρηματιστήριο Αξιών Αθηνών". 

5. Την Υπουργική Απόφαση με Α.Γ. 7629/Β.232/28-2- 

1991 (ΦΕΚ 145/Β/12-3-1991) για την "κατάργηση της εξά- 
μηνης εγγύησης τιμής στην Παράλληλη Αγορά του Χρη- 
μαπστηρίου Αξιών Αθηνών" 

6. Την Υπουργική Απόφαση με Α.Π. 33735/Β. 1298/5-8- 
94 (ΦΕΚ.630/Β.5-8-1994) για την " Αναπροσαρμογή ύ¬ 
ψους ιδίων κεφαλαίων εταιρειών στην Παράλληλη Αγορά 
του Χρηματιστηρίου". 

7. Την Υπουργική Απόφαση με Α.Π. 37364/Β. 1787/6-11- 
1998 (ΦΕΚ. 1193/Β) για την" τροποποίηση της Υπουργικής 
Απόφασης ΥΠΕΘΟ 119 Ε.Κ.50454/15-12-1989". 

8. Το άρθρο 29Ατου Ν.1558/85" Κυβέρνηση και Κυβερ¬ 
νητικά Οργανα" όπως προστέθηκε με το άρθρο 27 του 
Ν.2081/92 (ΦΕΚ Α 152/10-9-1992). 

9. Την γνώμη του Διοικητικού Συμβουλίου του Χρηματι¬ 
στηρίου Αξιών Αθηνών (Συνεδρίαση της 27ης Νοεμβρίου 
1998). 

10. Την γνώμη του Διοικητικού Συμβουλίου της Επιτρο¬ 
πής Κεφαλαιαγοράς (Συνεδρίαση της 24ης Νοεμβρίου 
1998). 

11. Το γεγονός ότι από τις διατάξεις της παρούσης δεν 
προκαλείται δαπάνη σε βάρος του Κρατικού Προϋπολο¬ 
γισμού, αποφασίζουμε: 

Την λειτουργία Παράλληλης Αγοράς στο Χρηματιστή¬ 
ριο Αξιών Αθηνών, στην οποία αποτελούν αντικείμενο 
χρηματιστηριακών συναλλαγών αξίες που δεν έχουν ει- 
σαχθεί σε κύρια αγορά Χρηματιστηρίου με βάση τις κα¬ 
τωτέρω προϋποθέσεις: 

Α. ΕΙΣΑΓΩ ΓΗ ΜΕΤΟΧΩΝ 

Προκειμένου μία Ανώνυμη Εταιρεία να εισαγάγει προς 
διαπραγμάτευση τις μετοχές της στην Παράλληλη Αγορά 
του Χρηματιστηρίου Αξιών Αθηνών πρέπει να πληρούνται 
οι ακόλουθες προϋποθέσεις: 

1 .Τα ίδια κεφάλαια της εκδότριας εταιρίας πρέπει να α¬ 
νέρχονται τουλάχιστον σε πεντακόσια εκατομμύρια 
(500.000.000) δραχμές για την οικονομική χρήση που 
προηγείται της αιτήσεως εισαγωγής στο Χρηματιστήριο 
Αξιών Αθηνών. Με απόφαση του Υπουργού Εθνικής Οικο¬ 
νομίας ύστερα από εισήγησητου Διοικητικού Συμβουλίου 
του Χρηματιστηρίου Αξιών Αθηνών και της Επιτροπής Κε¬ 
φαλαιαγοράς, το παραπάνω ποσό μπορεί να αναπροσαρ¬ 
μόζεται. 

Αιτήσεις για εισαγωγή μετοχών στη Παράλληλη Αγορά 
του Χρηματιστηρίου Αξιών Αθηνών που έχουν κατατεθεί 
μέχρι την ημερομηνία δημοσίευσης της παρούσας από¬ 
φασης κρίνονται ως προς το ελάχιστο ύψος κεφαλαίων με 
βάση τα οριζόμενα στη παράγραφο 1 του κεφ.Α της Υ¬ 
πουργικής Απόφασης ΑΠ.119/50454/15-12-1989 όπως 
τροποποιήθηκε με την περίπτωση (α) της Υπουργικής Α¬ 
πόφασης ΑΠ. 33735/ Β.1298/5-8-1994 . 

2. Η εκδότρια εταιρία πρέπει να έχει δημοσιεύσει τις ε¬ 
τήσιες οικονομικές καταστάσεις της, ως ανώνυμη εται¬ 
ρία, για δύο (2) τουλάχιστον οικονομικές χρήσεις που 
προηγούνται της αιτήσεως εισαγωγής στην Παράλληλη 
Αγορά του Χρηματιστηρίου Αξιών Αθηνών και να έχει ικα¬ 
νοποιητική περιουσιακή διάρθρωση με βάση τον τελευ¬ 
ταίο ισολογισμό της. Οι οικονομικές καταστάσεις της ε¬ 
ταιρίας πρέπει να είναι ελεγχμένες από Ορκωτό Ελεγκτή. 
Αν η εταιρία καταρτίζει ενοποιημένες οικονομικές κατα¬ 
στάσεις, οι καταστάσεις αυτές καθώς επίσης και οι κατα¬ 
στάσεις των εταιριών που περιλαμβάνονται στην ενοποί¬ 
ηση πρέπει να είναι ελεγμένες από Ορκωτό Ελεγκτή. 

Με απόφασή της η Επιτροπή Κεφαλαιαγοράς μπορεί να 
επιτρέψει, ύστερα από γνώμη του Διοικητικού Συμβουλί¬ 
ου του Χρηματιστηρίου Αξιών Αθηνών, την εισαγωγή με¬ 
τοχών εταιρείας με βραχύτερο βίο, εφόσον κρίνει ότι μιά 
τέτοια παρέκκλιση είναι προς το συμφέρον της εταιρείας 
και των επενδυτών και ότι η πληροφόρηση που παρέχεται 
στο επενδυτικό κοινό είναι επαρκής, ώστε να είναι αυτό σε 
θέση να σχηματίσει σαφή γνώμη για την εταιρεία και τις 
μετοχές των οποίων ζητείται η εισαγωγή στην Παράλλη¬ 
λη Αγορά του Χρηματιστηρίου Αξιών Αθηνών. Υπό τις 
προϋποθέσεις αυτές η ανωτέρω παρέκκλιση επιτρέπεται 
ιδίως στην περίπτωση που η αιτούσα εταιρεία έχει προ- 
κύψει από συγχώνευση και τουλάχιστον μία από τις εται¬ 
ρείες που συγχωνεύθηκαν πληρούσε τις προϋποθέσεις 
των παραπάνω εδαφίων κατά τον χρόνο της συγχώνευ- 
σης. 

3. Η εκδότρια εταιρία που υποβάλλει αίτηση προκειμέ¬ 
νου να εισαγάγει για πρώτη φορά μετοχές της στην Πα¬ 
ράλληλη Αγορά του Χρηματιστηρίου Αξιών Αθηνών πρέ¬ 
πει να έχει ελεγχθεί φορολογικά για όλες τις χρήσεις για 
τις οποίες κατά τον χρόνο υποβολής της αιτήσεως έχουν 
δημοσιευθεί οι ετήσιες οικονομικές καταστάσεις. Εάν η ε¬ 
ταιρία καταρτίζει ενοποιημένες οικονομικές καταστά¬ 
σεις, η υποχρέωση φορολογικού ελέγχου του προηγού¬ 


μενου εδαφίου εκτείνεται και στις εταιρείες που περιλαμ¬ 
βάνονται στην ενοποίηση κατά την τελευταία δημοσιευ¬ 
μένη εταιρική χρήση. Η αρμόδια Δημόσια Οικονομική Υ¬ 
πηρεσία (Δ.Ο.Υ.) υποχρεούται να προβεί σε φορολογικό 
έλεγχο και να κοινοποιήσει στην εταιρία και τις εταιρίες 
που περιλαμβάνονται στις ενοποιημένες οικονομικές κα¬ 
ταστάσεις τα σχετικά φύλα ελέγχου εντός τριμήνου από 
την υποβολή σε αυτήν της σχετικής αιτήσεως της εται¬ 
ρίας. Η προθεσμία αυτή μπορεί να παραταθεί για άλλους 
τρεις (3) μήνες με ειδικώς αιτιολογημένη απόφαση του 
προϊσταμένου της Δ.Ο.Υ. και του αρμοδίου επιθεωρητή 
Δ.Ο.Υ., η οποία απόφαση κοινοποιείται στην εταιρία εντός 
τριμήνου από της αιτήσεως, για εξαιρετικούς λόγους που 
αφορούν το μέγεθος της επιχειρήσεως ή την έκταση των 
απαιτούμενων ελεγκτικών επαληθεύσεων. Αν η εταιρία 
που, κατά τα προηγούμενα εδάφια, πρέπει να ελεγχθεί 
φορολογικά δεν εδρεύει στην Ελλάδα, ο απαιτούμενος έ¬ 
λεγχος διενεργείται από αναγνωρισμένο ελεγκτικό και 
λογιστικό οίκο διεθνούς κύρους, ο οποίος συντάσσει ειδι¬ 
κή έκθεση για τις τυχόν φορολογικές υποχρεώσεις της. 

4. Η απόφαση για την εισαγωγή των μετοχών εταιρίας 
στην Παράλληλη Αγορά λαμβάνεται από το Διοικητικό 
Συμβούλιο του Χρηματιστηρίου Αξιών Αθηνών, με πλειο- 
ψηφία των 3/5 του συνόλου των μελών του. 

5. Η εταιρία της οποίας οι μετοχές δεν έχουν εισαχθεί 
στην Παράλληλη Αγορά του Χρηματιστηρίου Αξιών Αθη¬ 
νών ή σε Χρηματιστήριο άλλου κράτους μέλους της Ευ¬ 
ρωπαϊκής Ενωσης και υποβάλλει αίτηση εισαγωγής στην 
Παράλληλη Αγορά δεσμεύεται εγγράφως ότι θα διαθέσει 
σε δημόσια εγγραφή μετοχές που προέρχονται μόνο από 
αύξηση του μετοχικού της κεφαλαίου και αντιπροσωπεύ¬ 
ουν, σε ονομαστική αξία, το 15% τουλάχιστον του ποσού 
που προκύπτει από το άθροισμα του μετοχικού κεφαλαί¬ 
ου της εταιρίας και του τυχόν ποσού της αυξήσεως που 
δεν διατίθενται σε δημόσια εγγραφή. 

Οταν επί αυξήσεως του μετοχικού κεφαλαίου ανώνυ¬ 
μης εταιρίας, προκειμένου να εισαχθούν οι μετοχές για 
πρώτη φορά στην Παράλληλη Αγορά του Χρηματιστηρί¬ 
ου Αξιών Αθηνών, μέρος των εκδιδομένων νέων μετοχών 
δεν διατίθεται με δημόσια εγγραφή, πρέπει να πληρού- 
νται οι ακόλουθες προϋποθέσεις: 

αα) Οι μετοχές που δεν διατίθενται σε δημόσια εγγρα¬ 
φή δεν επιτρέπεται να υπερβαίνουν ποσοστό πέντε τοις ε¬ 
κατό (5%) των μετοχών που διατίθενται με δημόσια εγ- 
ΥΡαφή. 

ββ) Η τιμή διάθεσης των νέων μετοχών σε δημόσια εγ¬ 
γραφή δεν επιτρέπεται να είναι ανώτερη της τιμής διάθε¬ 
σης των νέων μετοχών που δεν διατίθενται σε δημόσια εγ¬ 
γραφή. Η διάταξη του προηγούμενου εδαφίου ισχύει και 
στην περίπτωση που κατά το τελευταίο εξάμηνο πρίν από 
τη λήψη από το αρμόδιο όργανο της εταιρίας της απόφα¬ 
σης για την αύξηση του κεφαλαίου με δημόσια εγγραφή 
είχε προηγηθεί αύξηση του κεφαλαίου της εταιρίας με ει¬ 
σφορά μετρητών. 

γγ) Η ανάληψη των μετοχών που δεν διατίθενται με δη¬ 
μόσια εγγραφή, η καταβολή του ποσού της αυξήσεως και 
η πιστοποίηση της καταβολής πρέπει να έχουν ολοκλη¬ 
ρωθεί πριν από την έναρξη της δημόσιας εγγραφής. 

δδ) Η εκδότρια εταιρία πρέπει να έχει υποβάλει στο Δι¬ 
οικητικό Συμβούλιο του Χρηματιστηρίου Αξιών Αθηνών 
κατάλογο προσώπων που ανέλαβαν τις μετοχές που δεν 
διατέθηκαν σε δημόσια εγγραφή και κατέβαλαν την αξία 
τους. Ο κατάλογος αυτός πρέπει να περιέχει το ονοματε- 

πώνυμο, τη διεύθυνση κατοικίας, τον αριθμό αστυνομικής 
ταυτότητας ή διαβατηρίου, τον αριθμό των μετοχών που 
αποκτήθηκαν και την καταβληθείσα αξία τους. 

Με την επιφύλαξη των διατάξεων του άρθρου 4 του 
Ν.876/1979 (ΦΕΚ 48 Α), η εκδότρια εταιρία που εισάγει για 
πρώτη φορά μετοχές της στην Παράλληλη Αγορά του 
Χρηματιστηρίου Αξιών Αθηνών επιτρέπεται να διαθέσει 
σε δημόσια εγγραφή προνομιούχες χωρίς δικαίωμα ψή¬ 
φου μετοχές μόνον εάν είχε εκδώσει τέτοιες μετοχές ένα 
τουλάχιστον έτος πριν από την δημόσια εγγραφή. Η ανα¬ 
λογία των κοινών μετοχών που διατίθενται σε δημόσια εγ¬ 
γραφή προς τις προνομιούχες χωρίς δικαίωμα ψήφου με¬ 
τοχές που διατίθενται σε δημόσια εγγραφή δεν επιτρέπε¬ 
ται να είναι σε βάρος των κοινών μετοχών ως πρός την 
αναλογία τους προς τις προνομιούχες μετοχές της εται¬ 
ρίας πριν από την έναρξη της δημόσιας εγγραφής. 

Οι διατάξεις της παρούσης παραγράφου 5 έχουν ε¬ 
φαρμογή και για μετοχές που είναι εισηγμένες σε Χρημα¬ 
τιστήριο Αξιών ενός ή περισσοτέρων τρίτων κρατών, ενώ 
δεν εφαρμόζονται προκειμένου: 

ι)περί εισαγωγής στην Παράλληλη Αγορά του Χρηματι¬ 
στηρίου Αξιών Αθηνών μετοχών εταιρείας που οι μετοχές 
της είναι εισηγμένες σε Χρηματιστήριο Αξιών άλλων Κρα¬ 
τών μελών της Ευρωπαϊκής Ενωσης. 

ιι)περί συστάσεως εταιρείας διά συγχωνεύσεως εται¬ 
ρειών των οποίων οι μετοχές είναι εισηγμένες στο Χρη¬ 
ματιστήριο Αξιών Αθηνών. 

ιιήπερί απορροφήσεως εταιρείας της οποίας οι μετοχές 
δεν είναι εισηγμένες, από εταιρεία που οι μετοχές της εί¬ 
ναι εισηγμένες στο Χρηματιστήριο Αξιών Αθηνών. 

6. Η διασπορά των μετοχών της εταιρείας στο ευρύ κοι¬ 
νό αποδεικνύεται με κατάσταση που υποβάλλει η Εται¬ 
ρεία στο Χρηματιστήριο. Υπάρχει επαρκής διασπορά ό¬ 
ταν οι μετοχές της Εταιρείας βρίσκονται στα χέρια του¬ 
λάχιστον 300 φυσικών ή νομικών προσώπων. 

7. Η δια δημοσίας εγγραφής έκδοση μετοχών με σκοπό 
την εισαγωγή τους στην Παράλληλη Αγορά του Χρηματι¬ 
στηρίου Αξιών Αθηνών πραγματοποιείται μόνο μέσω 
Τραπεζών ή επιχειρήσεων παροχής επενδυτικών υπηρε¬ 
σιών που μπορούν να παρέχουν υπηρεσίες αναδόχου σε 
δημόσια εγγραφή σύμφωνα με τις διατάξεις του Ν. 
2396/1996, οι οποίες εγγυώνται την πλήρη κάλυψη του 
διατιθεμένου από την αύξηση δια δημόσιας εγγραφής κε¬ 
φαλαίου της εταιρίας. Οι ανάδοχοι ευθύνονται σύμφωνα 
με τις διατάξεις του άρθρου 3α του Π.Δ. 350/1985 όπως ι¬ 
σχύει. 

8. Η εταιρία πρέπει να δημοσιεύσει πριν την έναρξη της 
δημόσιας εγγραφής Ενημερωτικό Δελτίο, το περιεχόμε¬ 
νο του οποίου πρέπει να είναι σύμφωνο με τις διατάξεις 
του Π.Δ. 348/1985, όπως ισχύει. Η τιμή διάθεσης των με¬ 
τοχών καθορίζεται από τον ανάδοχο της έκδοσης και είτε 
αναγράφεται στο ενημερωτικό δελτίο είτε αναγγέλλεται 
κατά τα προβλεπόμενα στο άρθρο 21 του Π.Δ. 348/1985, 
τρεις τουλάχιστον εργάσιμες ημέρες πρίν από την έναρ¬ 
ξη της δημόσιας εγγραφής και γνωστοποιείται στο Διοι¬ 
κητικό Συμβούλιο του Χρηματιστηρίου Αξιών Αθηνών και 
στην Επιτροπή Κεφαλαιαγοράς πρίν την έναρξη της δη¬ 
μόσιας εγγραφής. 

9. Εταιρείες που πληρούν τις προϋποθέσεις εισαγωγής 
τους στην κύρια αγορά του Χρηματιστηρίου Αξιών Αθη¬ 
νών, δύνανται να εισαχθούν στην Παράλληλη Αγορά εφό¬ 
σον οι ίδιες οι εταιρείες το επιθυμούν. 

10. Οι μετοχές που αποτελούν αντικείμενο αιτήσεως ει¬ 


σαγωγής στην Παράλληλη Αγορά του Χρηματιστηρίου Α¬ 
ξιών Αθηνών πρέπει να είναι ελεύθερα διαπραγματεύσι¬ 
μες. Η αίτηση εισαγωγής πρέπει να αφορά όλες τις μετο¬ 
χές της αυτής κατηγορίας. Σε κάθε περίπτωση, η εισαγω¬ 
γή προς διαπραγμάτευση της κατηγορίας των κοινών 
μετοχών με δικαίωμα ψήφου αποτελεί προϋπόθεση για 
την εισαγωγή άλλων κατηγοριών μετοχών στην Παράλ¬ 
ληλη Αγορά του Χρηματιστηρίου Αξιών Αθηνών. Δεν γί¬ 
νονται δεκτές μετοχές σε προσωρινούς τίτλους εκτός ε¬ 
άν το Διοικητικό Συμβούλιο του Χρηματιστηρίου Αξιών Α¬ 
θηνών κρίνει ότι ο εκδότης τους παρέχει εγγυήσεις για 
την προστασία των επενδυτών. 

11 .Η μετάταξη των μετοχών από την Παράλληλη στην 
Κύρια Αγορά του Χρηματιστηρίου Αξιών Αθηνών γίνεται 
με απόφαση του Διοικητικού Συμβουλίου του Χρηματι¬ 
στηρίου Αξιών Αθηνών ύστερα από αίτηση της εκδότριας 
εταιρίας, εφόσον, εκτός των προϋποθέσεων και όρων ει¬ 
σαγωγής των μετοχών στην Κύρια Αγορά του Χρηματι¬ 
στηρίου Αξιών Αθηνών, πληρούνται οι εξής πρόσθετες 
προϋποθέσεις: 

ι) Η εταιρία πρέπει να έχει παραμείνει στην Παράλληλη 
Αγορά τουλάχιστον για δύο (2) έτη από την εισαγωγή της. 

ιι) Η εταιρία πρέπει να έχει κάνει χρήση των κεφαλαίων 
που αντλήθηκαν με δημόσια εγγραφή σύμφωνα με τα δη- 
μοσιευθέντα στο ενημερωτικό δελτίο. 

ιιι)Η εταιρία πρέπει να μην έχει υποπέσει σε σοβαρές ή 
επανειλημμένες παραβάσεις της χρηματιστηριακής νο¬ 
μοθεσίας κατά τη διάρκεια διαπραγμάτευσης των μετο¬ 
χών της στην Παράλληλη Αγορά. 

12. Στην περίπτωση εισαγωγής στην Παράλληλη Αγορά 
του Χρηματιστηρίου Αξιών Αθηνών μετοχών εταιρείας με 
έδρα ένα Κράτος-Μέλος της Ευρωπαϊκής Ενωσης, η εμ¬ 
φάνιση των μετοχών αυτών πρέπει να είναι σύμφωνη με 
τις διατάξεις που ισχύουν σ'αυτό το Κράτος-μέλος. Αν αυ¬ 
τές διαφέρουν από τις ισχύουσες στην Ελλάδα διατάξεις, 
το Διοικητικό Συμβούλιο του Χρηματιστηρίου πρέπει να 
το γνωστοποιεί στο Ελληνικό επενδυτικό κοινό. 

Σχετικά με την εμφάνιση των μετοχών εταιρείας με έ¬ 
δρα τρίτο κράτος εκτός Ευρωπαϊκής Ενωσης, θα πρέπει 
αυτή να δίνει επαρκείς εγγυήσεις για την προστασία των 
επενδυτών στην Ελλάδα. 

Απαραίτητη προϋπόθεση, πέραν των ανωτέρω, για να 
εισαχθούν οι μετοχές μιάς εταιρείας με έδρα τρίτο κρά¬ 
τος εκτός Ευρωπαϊκής Ενωσης, είναι η προηγούμενη ει¬ 
σαγωγή τους στην Κύρια ή στην Παράλληλη Αγορά του 
Χρηματιστηρίου Αξιών του Κράτους στο οποίο έχει την έ¬ 
δρα της η εταιρεία ή του Κράτους που οι μετοχές της έ¬ 
χουν την μεγαλύτερη διασπορά και συναλλακτική κίνηση. 

Β. ΕΙΣΑΓΩΓΗ ΟΜΟΛΟΓΙΩΝ. 

Γιά την εισαγωγή ομολογιών, που εκδίδονται από εται¬ 
ρείες, απαιτούνται τα ακόλουθα προκειμένου να εισα- 
χθούν στην Παράλληλη Αγορά του Χρηματιστηρίου Α¬ 
ξιών Αθηνών: 

1. Η νομική κατάσταση της εκδότριας εταιρείας πρέπει 
να είναι σύμφωνη με τους νόμους και τους κανονισμούς 
που ισχύουν, όσον αφορά την ίδρυσή της και την λει¬ 
τουργία της. Επίσης η νομική κατάσταση των ομολογιών 
της εταιρείας πρέπει να είναι σύμφωνη με τους νόμους 
και κανονισμούς που υπάρχουν. Οι ομολογίες πρέπει να 
είναι ελεύθερα διαπραγματεύσιμες. 

2. Τα ίδια κεφάλαια της εκδότριας εταιρίας πρέπει να α¬ 
νέρχονται τουλάχιστον σε πεντακόσια εκατομμύρια 
(500.000.000) δραχμές για την οικονομική χρήση που 

προηγείται της αιτήσεως εισαγωγής των ομολογιών στο 
Χ.Α.Α. Με απόφαση του Υπουργού Εθνικής Οικονομίας, 
ύστερα από εισήγηση του Δ.Σ. του Χ.Α.Α. και της Επιτρο¬ 
πής Κεφαλαιαγοράς, το παραπάνω ποσό μπορεί να ανα¬ 
προσαρμόζεται. 

Επίσης, η Εταιρεία θα πρέπει να πληροί τις παραπάνω 
υπό στοιχεία Α2 και Α3, προϋποθέσεις που αναφέρονται 
στη διάρκεια της λειτουργίας της, την περιουσιακή της 
διάρθρωση και στις φορολογικές της υποχρεώσεις. 

3. Σε περίπτωση εκδόσεως ομολογιών με δημόσια εγ¬ 
γραφή, η εισαγωγή τους στην Παράλληλη Αγορά πραγ¬ 
ματοποιείται μετά τη λήξη της περιόδου εγγραφών για 
την κάλυψη της εκδόσεως. Η διάταξη αυτή δεν εφαρμό¬ 
ζεται σε περίπτωση συνεχούς εκδόσεως ομολογιών, όταν 
η ημερομηνία λήξεως της περιόδου εγγραφών για την κά¬ 
λυψη της εκδόσεως δεν είναι καθορισμένη. 

4. Το ύψος του εκδιδομένου ομολογιακού δανείου, μαζί 
με τα ανεξόφλητα υπόλοιπα τυχόν προηγουμένων δανεί¬ 
ων, κατά το χρόνο εκδόσεως του νέου δανείου, δεν πρέ¬ 
πει να υπερβαίνουν το ήμισυ της λογιστικής καθαρός θέ- 
σεως της εταιρείας. 

Το ελάχιστο ύψος ομολογιακού δανείου που απαιτείται 
προκειμένου να είναι δυνατή η εισαγωγή των ομολογιών 
της εκδόσεως στο Χρηματιστήριο πρέπει να ανέρχεται 
στο ποσό των πενήντα εκατομμυρίων (50.000.000) δρχ. 
Το ελάχιστο αυτό ποσό μπορεί να αναπροσαρμόζεται με 
απόφαση του Υπουργού Εθνικής Οικονομίας. 

5. Η αίτηση εισαγωγής των ομολογιών ενός ομολογια¬ 
κού δανείου πρέπει να αναφέρεται σε όλες τις ομολογίες 
της αυτής εκδόσεως και δεν είναι δυνατή η εισαγωγή μέ¬ 
ρους αυτής. 

6. Για την εισαγωγή στην Παράλληλη Αγορά του Χρη¬ 
ματιστηρίου Αθηνών ομολογιών που έχουν εκδοθεί από ε¬ 
ταιρείες με έδρα σε άλλο Κράτος-Μέλος της Ευρωπαϊκής 
Ενωσης, απαιτείται η εμφάνιση αυτών να είναι σύμφωνη 
με τις ισχύουσες διατάξεις σ'αυτό το Κράτος-Μέλος. Ο¬ 
ταν η εμφάνιση των ομολογιών αυτών δεν είναι σύμφωνη 
με τις ισχύουσες στην Ελλάδα διατάξεις, το Διοικητικό 
Συμβούλιο του Χρηματιστηρίου Αθηνών γνωστοποιεί αυ¬ 
τό στο κοινό. Πάντως, η εμφάνιση των ομολογιών που έ¬ 
χουν εκδοθεί στην Ελλάδα ή σε ένα μόνο Κράτος-Μέλος 
πρέπει να ανταποκρίνεται στις διατάξεις που ισχύουν 
στην Ελλάδα ή σ'αυτό το Κράτος-Μέλος. 

Η εμφάνιση των ομολογιών που έχουν εκδοθεί από ε¬ 
ταιρείες με έδρα σε τρίτο Κράτος και των οποίων ζητείται 
η εισαγωγή τους στην Παράλληλη Αγορά του Χρηματι¬ 
στηρίου Αθηνών απαιτείται να παρέχει επαρκείς εγγυή¬ 
σεις για την προστασία των επενδυτών. Επίσης, μπορούν 
να εισαχθούν στην Παράλληλη Αγορά οι μετατρέψιμες ή 
ανταλλάξιμες ομολογίες και τα παραστατικά δικαιώμα¬ 
τος για απόκτηση ομολογιών 0Α/ΑΒΗΑΝΤ5) μόνο άν οι με¬ 
τοχές ή οι ομολογίες στις οποίες αναφέρονται έχουν 
προηγουμένως εισαχθεί ή εισάγονται ταυτόχρονα στην 
Κύρια ή στην Παράλληλη Αγορά του Χρηματιστηρίου Α¬ 
ξιών Αθηνών. Με απόφαση του Διοικητικού Συμβουλίου 
του Χρηματιστηρίου Αξιών Αθηνών ορίζονται τα δικαιολο- 
γητικά και στοιχεία που πρέπει να υποβάλει στο Χρηματι¬ 
στήριο η αιτούσα εταιρεία για την εισαγωγή των τίτλων 
της στην Παράλληλη Αγορά. Με την ίδια απόφαση ορίζο¬ 
νται οι υποχρεώσεις των εταιρειών αυτών για ενημέρωση 
του Χρηματιστηρίου και του επενδυτικού κοινού. 

Η μετάταξη των ομολογιών από την Παράλληλη στην 
Κύρια Αγορά του Χρηματιστηρίου Αξιών Αθηνών γίνεται 


με απόφαση του Διοικητικού Συμβουλίου του Χρηματι¬ 
στηρίου Αξιών Αθηνών ύστερα από αίτηση της εκδότριας 
εταιρίας, εφόσον, εκτός των προϋποθέσεων και όρων ει¬ 
σαγωγής των ομολογιών στην Κύρια Αγορά του Χρηματι¬ 
στηρίου Αξιών Αθηνών, πληρούνται οι εξής πρόσθετες 
προϋποθέσεις: 

ι) Η εταιρία πρέπει να έχει παραμείνει στην Παράλληλη 
Αγορά τουλάχιστον για δύο (2) έτη από την εισαγωγή της. 

ιι) Η εταιρία πρέπει να έχει κάνει χρήση των κεφαλαίων 
που αντλήθηκαν με δημόσια εγγραφή σύμφωνα με τα δη- 
μοσιευθέντα στο ενημερωτικό δελτίο. 

ιιι) Η εταιρία πρέπει να μην έχει υποπέσει σε σοβαρές ή 
επανειλημμένες παραβάσεις της χρηματιστηριακής νο¬ 
μοθεσίας κατά τη διάρκεια διαπραγμάτευσης των ομολο¬ 
γιών της στην Παράλληλη Αγορά. 

Γ. ΓΕΝΙΚΑ 

1. Οι τίτλοι μετοχών και ομολογιών εισάγονται στην Πα¬ 
ράλληλη Αγορά άν ο εκδότης αυτών πληροί τις προϋπο¬ 
θέσεις που αναφέρονται παραπάνω και άν η έκδοση των 
τίτλων αυτών είναι σύμφωνη με την ισχύουσα νομοθεσία. 
Παρά ταύτα το Δ.Σ. του Χρηματιστηρίου Αξιών Αθηνών 
δύναται να απορρίπτει αίτηση εισαγωγής κινητών αξιών, 
άν κατά την γνώμη του η κατάσταση του εκδότη είναι τέ¬ 
τοια ώστε η εισαγωγή τους να είναι αντίθετη προς τα συμ¬ 
φέροντα των επενδυτών. Επίσης, το Δ.Σ. μπορεί να εξαρ- 
τάτην εισαγωγή κινητών αξιών στην Παράλληλη Αγορά α¬ 
πό αποιοδήποτε άλλο ειδικό όρο κρίνει αναγκαίο για την 
προστασία των επενδυτών. Τέλος το Διοικητικό Συμβού¬ 
λιο του Χρηματιστηρίου μπορεί να αρνηθεί την εισαγωγή 
στην Παράλληλη Αγορά του Χρηματιστηρίου Αξιών Αθη¬ 
νών κινητών αξιών που έχουν ήδη εισαχθεί σε Παράλληλη 
Αγορά άλλου ή άλλων Κρατών-Μελώντης Ευρωπαϊκής Ε¬ 
νωσης όταν ο εκδότης δεν τηρεί τις υποχρεώσεις του στο 
Χρηματιστήριο αυτού του Κράτους-Μέλους. 

Εντός έξι μηνών από της αιτήσεως εισαγωγής μιας κι¬ 
νητής αξίας το Δ.Σ. του Χρηματιστηρίου υποχρεούται να 
κοινοποιήσει την απόφασή του στον αιτούντα εκτός άν ε¬ 
ντός των έξι μηνών ζητήσει συμπληρωματικές πληροφο¬ 
ρίες οπότε, η απόφαση κοινοποιείται εντός των επομένων 
έξι μηνών από της παροχής των συμπληρωματικών πλη¬ 
ροφοριών από τον αιτούντα. 

Άν η απόφαση του Δ.Σ. του Χρηματιστηρίου δεν εκδοθεί 
εντός των παραπάνω προθεσμιών, θεωρείται σιωπηρή α¬ 
πόφαση απορρίψεως της αιτήσεως εισαγωγής η οποία υ- 
πόκειται σε αίτηση ακυρώσεως ενώπιον του Συμβουλίου 
Επικράτειας. 

2.0ι εισηγμένες στην Παράλληλη Χρηματιστηριακή Α¬ 
γορά εταιρείες υποχρεούνται να δημοσιεύουν λογιστικές 
καταστάσεις σε ατομική και ενοποιημένη βάση σύμφωνα 
με τα προβλεπόμενα στο Π.Δ. 360/1985 όπως ισχύει. 

Δ. ΟΙΚΟΝΟΜΙΚΕΣ ΥΠΟΧΡΕΩΣΕΙΣ 
Μετά την απόφαση εισαγωγής η Εταιρεία ή ο εκδότης 
υποχρεούται να καταβάλλει στο Χρηματιστήριο Αξιών Α¬ 
θηνών τα ακόλουθα ποσά: 

1. Το εφάπαξ ποσό που καταβάλλεται ως δικαίωμα εγ¬ 
γραφής κατά την εισαγωγή τίτλων στην Παράλληλη Αγο¬ 
ρά του Χρηματιστηρίου Αξιών Αθηνών καθορίζεται ως ε¬ 
ξής: 

α. Ποσοστό 0,08% για αξία εισαγομένων τίτλων μέχρι 
του ποσού των πεντακοσίων δις (500.000.000.000) δρχ. 

β. Ποσοστό 0,04% για το ποσό από 500.000.000.001- 
1.000.000.000.000 δρχ. 

γ. Ποσοστό 0,02% για το ποσό από 1.000.000.000.001 
δρχ. και άνω. 

δ. Το κατώτατο όριο του εφάπαξ δικαιώματος εγγρα¬ 
φής ορίζεται σε 500.000 δρχ. για την εισαγωγή τίτλων 
στην Παράλληλη Αγορά. 

ε. Η αξία των προς εισαγωγή τίτλων προκύπτει ως το γι¬ 
νόμενο του αριθμού των εισαγομένων τίτλων επί την τιμή 
εισαγωγής. 

Σε περίπτωση εισαγωγής μετοχών που προέρχονται α¬ 
πό αύξηση κεφαλαίου με καταβολή μετρητών, το εφάπαξ 
ποσό δικαιώματος ορίζεται σε ποσοστό 0,1% επί της α¬ 
ξίας έκδοσης. 

2. Δικαιώματα διαπραγμάτευσης ανάτρίμηνο, τα οποία 
καθορίζονται ως εξής: 

α) Ποσοστό 0.075ο/οο όταν η αξία του συνόλου των τίτ¬ 
λων που έχουν εισαχθεί όπως υπολογίζεται παραπάνω, 
δεν είναι 

μεγαλύτερη των δρχ. 200 εκατομμυρίων, 
β) Ποσοστό 0.060ο/οο για το από 200.000.001 μέχρι 
500.000.000 δραχμών ποσό. 

γ) Ποσοστό 0.035ο/οο για το από 500.000.001 μέχρι 
1.000.000.000 δραχμών ποσό. 

δ) Ποσοστό 0.025ο/οο για το άνω των δραχμών 
1.000.000.000.001 ποσό. 

Το κατώτερο ποσό της τριμηνιαίας συνδρομής ορίζεται 
στο ποσό των δρχ. 30.000. 

Η αξία των εισηγμένων τίτλων βάσει της οποίας υπολο¬ 
γίζονται τα ανωτέρω ποσά προκύπτει ως γινόμενο του α¬ 
ριθμού των εισηγμένων μετοχών ή ομολογιών κάθε εται¬ 
ρίας επί τη μέση τιμή του τελευταίου μήνα του προηγού¬ 
μενου τριμήνου. Σε περίπτωση που έχει γίνει αποκοπή 
δικαιωμάτων και οι νέες μετοχές δεν έχουν εισαχθεί στο 
Χρηματιστήριο μέχρι τοντελευταίο μήνα του προηγούμε¬ 
νου τριμήνου, τότε για τον υπολογισμό της αξίας των ει¬ 
σηγμένων τίτλων θα λαμβάνεται υπόψη η μέση τιμή και ο 
αριθμός των εισηγμένων μετοχών του μήνα πριν από την 
ημερομηνία αποκοπής του δικαιώματος. 

Ε. ΤΟΠΟΣ ΚΑΙ ΧΡΟΝΟΣ ΤΩΝ ΔΗΜΟΣΙΩΝ 
ΣΥΝΕΔΡΙΑΣΕΩΝ ΤΗΣ ΠΑΡΑΛΛΗΛΗΣ ΑΓΟΡΑΣ 
Τόπος των δημοσίων συνεδριάσεων της Παράλληλης 
Αγοράς είναι η αίθουσα συναλλαγώντου Χρηματιστηρίου 
Αξιών Αθηνών. Οι ημέρες οι ώρες καθώς και η διάρκεια 
των συνεδριάσεων αυτών ορίζονται με απόφαση του Δι¬ 
οικητικού Συμβουλίου του Χρηματιστηρίου. 

ΣΤ. ΜΟΝΑΔΑ ΔΙΑΠΡΑΓΜΑΤΕΥΣΗΣ 
Με απόφαση του Διοικητικού Συμβουλίου του Χρηματι¬ 
στηρίου Αξιών Αθηνών ορίζεται η μονάδα διαπραγμάτευ¬ 
σης των τίτλων που εισάγονται στην Παράλληλη Αγορά. Αυ¬ 
τή μπορεί να είναι οι 10 ή οι 25 μετοχές ή ομολογίες ανάλο¬ 
γα με την τιμή εισαγωγής αυτών στην Παράλληλη Αγορά. 

Ζ. ΛΟΓΟΙ ΑΝΑΣΤΟΛΗΣ 

Οι λόγοι αναστολής της διαπραγμάτευσης των μετοχών 
εταιρείας από την Παράλληλη Αγορά είναι οι ίδιοι που ι¬ 
σχύουν κάθε φορά για την αναστολή διαπραγμάτευσης 
μετοχών από την Κύρια Χρηματιστηριακή Αγορά του Χρη¬ 
ματιστηρίου Αξιών Αθηνών. Η απόφαση για την αναστολή 
λαμβάνεται από τον Πρόεδρο του Διοικητικού Συμβουλί¬ 
ου του Χρηματιστηρίου Αξιών Αθηνών. 

Η. ΛΟΓΟΙ ΔΙΑΓΡΑΦΗΣ 

Οι λόγοι διαγραφής των μετοχών εταιρείας από την Πα¬ 
ράλληλη Αγορά είναι οι ίδιοι που ισχύουν κάθε φορά για 
την διαγραφή μετοχών από την Κύρια Χρηματιστηριακή 
Αγορά του Χρηματιστηρίου Αξιών Αθηνών. Η απόφαση 


για την διαγραφή λαμβάνεται από την Επιτροπή Κεφαλαι¬ 
αγοράς, αυτεπαγγέλτως, ή μετά από εισήγηση του Διοι¬ 
κητικού Συμβουλίου του Χρηματιστηρίου Αξιών Αθηνών. 
Θ. ΚΑΤΑΡΓΟΥΜΕΝΕΣ ΑΠΟΦΑΣΕΙΣ 
Καταργούμε τις κάτωθι αποφάσεις : 
α)την Υπουργική Απόφαση ΥΠΕΘΟ με Α.Π. 
119/50454/15.12.1989 (ΦΕΚ 924/Β/29.12.1989) για την 
«Δημιουργία Παράλληλης Αγοράς στο Χρηματιστήριο Α¬ 
ξιών Αθηνών", β) την Υπουργική Απόφαση ΥΠΕΘΟ με Α.Π. 
35705/Β.978/14.8.1990 (ΦΕΚ 586/Β/10.9.1990) για την 
"Τροποποίηση της Υπουργικής Απόφασης για την δημι¬ 
ουργία Παράλληλης Αγοράς στο Χρηματιστήριο Αξιών Α¬ 
θηνών», γ) την Υπουργική Απόφαση ΥΠΕΘΟ με Α.Γ. 7629/ 
Β.232/28-2-1991 (ΦΕΚ 145/Β. 12.3.1991) για την « Κατάρ¬ 
γηση της εξάμηνης εγγύησης τιμής στην Παράλληλη Α¬ 
γορά του Χρηματιστηρίου Αξιών Αθηνών», δ) την Υπουρ¬ 
γική Απόφαση ΥΠΕΘΟ με Α.Π. 33735/Β. 1298/5.8.1994 
(ΦΕΚ 630/Β/ 5-8-1994) για την « Αναπροσαρμογή ύψους ι¬ 
δίων κεφαλαίων εταιρειών στην Παράλληλη Αγορά του 
Χρηματιστηρίου» και ε) την Υπουργική Απόφαση ΥΠΕΘΟ 
με Α.Π. 37364/Β. 1787/6.11.1998 για την « Τροποποίηση 
της Υπουργικής Απόφασης ΥΠΕΘΟ 119 Ε.Κ. 50454/ 
15.12.1989» (ΦΕΚ Β 1193). 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 19 Ιανουάριου 1999 

Ο ΥΠΟΥΡΓΟΣ 

ΓΙΑΝΝΟΣ ΠΑΠΑΝΤΩΝΙΟΥ 
-»- 

Α.Π. Τ/222 (2) 

Μετάθεση της ημερομηνίας έναρξης των Τμημάτων με¬ 
τεκπαίδευσης μισθωτών τουριστικών επιχειρήσεων 
της εκπαιδευτικής περιόδου 1998 -1999. 

ΟΙ ΥΠΟΥΡΓΟΙ 

ΑΝΑΠΤΥΞΗΣ ΚΑΙ ΕΡΓΑΣΙΑΣ ΚΑΙ 
ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του Π.Δ. 27/1996 «Συγχώνευση των Υ¬ 
πουργείων Τουρισμού, Βιομηχανίας - Ενέργειας - Τεχνο¬ 
λογίας και Εμπορίου στο Υπουργείο Ανάπτυξης» (ΦΕΚ 
19/1.2.96). 

2. Το Π.Δ. 377/25.9.96 «Διορισμός Υπουργών, Αναπλη¬ 
ρωτών Υπουργών και Υφυπουργού» (ΦΕΚ 225/Α/25.9.96) 

3. Το Π.Δ. 365/28.11.97 «Διατήρηση εποπτείας Ν.Π.Δ.Δ. 
από το Υπουργείο Ανάπτυξης» (ΦΕΚ 241/Α/98). 

4. Τις διατάξεις της παρ. 2,3 και 4 του άρθρου 12 του Ν. 
1077/1980, «περί απασχολήσεως κρι Μετεκπαίδευσης 
Τουριστικών Επιχειρήσεων». 

5. Τη σύμφωνη γνώμη του Δ.Σ. της Σχολής Τουριστικών 
Επαγγελμάτων, που διατυπώθηκε στα πρακτικά της 3ης 
Νοεμβρίου 1998, καθώς και στα πρακτικά της 27ης Νοεμ¬ 
βρίου 1998 για τη μετάθεση της ημερομηνίας έναρξης 
στα τμήματα μετεκπαίδευσης της Σ.Τ. Ε. 

6. Τη διαπίστωση ότι οι παραπάνω διατάξεις δεν προκα- 
λούν ουδεμία μεταβολή στον τακτικό προϋπολογισμό της 
Σ.Τ.Ε. 

7. Το Φ. 309/189/11921/19.11.98 έγγραφο της Σ.ΤΕ.,α¬ 
ποφασίζουμε: 

Μειώνουμε τη διάρκεια φοίτησης των τμημάτων Μετεκ¬ 
παίδευσης Μισθωτών Τουριστικών Επιχειρήσεων για την 

εκπαιδευτική περίοδο 1998 - 1999 σε ποσοστό 20%. Το 
σύνολο των ωρών διδασκαλίας ορίζεται σε τριακόσιες 
τέσσερις ώρες (304), η δε έναρξη των μαθημάτων για ό¬ 
λες τις πόλεις: Αθήνα, Ηράκλειο, Θεσσαλονίκη, Ρόδο 
Κέρκυρα Ναύπλιο, Χανιά, Ρέθυμνο, Άγιο Νικόλαο, Πύργο, 
Πάτρα και Λάρισα ορίζεται η 10η Δεκεμβρίου 1998 και λή¬ 
ξη η 6η Απριλίου 1999. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Ιανουάριου 1999 

ΟΙ ΥΠΟΥΡΓΟΙ 

ΑΝΑΠΤΥΞΗΣ ΕΡΓΑΣΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

ΒΑΣΩ ΠΑΠΑΝΔΡΕΟΥ ΜΙΛΤΙΑΔΗΣ ΠΑΠΑΪΩΑΝΝΟΥ 

-φ- 

Αριθ. 306 (3) 

Υπαγωγή προσωπικού του Δημοτικού Ωδείου Πρέβεζας, 
στις διατάξεις του Α'. μέρους του Ν. 1188/81. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦ. ΗΠΕΙΡΟΥ 

Με την 7894/9.9.1998 απόφαση Γεν. Γραμματέα Ηπεί¬ 
ρου εγκρίθηκε η 12/98 απόφαση του Διοικητικού Συμβου¬ 
λίου του Δημοτικού Ωδείου Πρέβεζας, (Ν.Π.Δ.Δ.), που ε- 
λήφθη σύμφωνα με τις διατάξεις του άρθρου 3 του Ν. 
1188/81, όπως τροποποιήθηκαν με τις όμοιες του άρθρου 
1 παρ. 2 και 7του Ν. 2503/97, και τη σύμφωνη γνωμοδότη¬ 
ση του Υπηρεσιακού Συμβουλίου του άρθρου 8 παρ. 4 του 
Ν. 2307/95 έγινε η υπαγωγή του προσωπικού του Δημοτι¬ 
κού Ωδείου Πρέβεζας, σπς διατάξειςτου Α'. μέρους του Ν. 
1188/81. «περί καταστάσεως του προσωπικού ΟΤΑ» 

Από τις διατάξεις της απόφασης αυτής προκαλείται ε¬ 
τήσια δαπάνη σε βάρος του προϋπολογισμού του Δημο¬ 
τικού Ωδείου Πρέβεζας, ύψους 10.000.000 δραχμές περί¬ 
που. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πρέβεζα. 9 Σεπτεμβρίου 1998 

Με εντολή Γεν. Γραμ. Περιφ. Ηπείρου 
Ο Διευθυντής 
ΓΡΗΓ. ΚΑΤΣΑΚΙΩΡΗΣ 
-♦- 

Αριθ. 7454 (4) 

Υπαγωγή προσωπικού του Πνευματικού Κέντρου Δήμου 
Πρέβεζας, στις διατάξεις του Α'. μέρους του Ν. 
1188/81. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦ. ΗΠΕΙΡΟΥ 

Με την 5887/12.8.98 απόφαση του Γενικού Γραμματέα 
Περιφ. Ηπείρου εγκρίθηκε η 10/98 απόφαση του Διοικη¬ 
τικού Συμβουλίου του Πνευματικού Κέντρου του Δήμου 
Πρέβεζας, που ελήφθη σύμφωνα με τις διατάξεις του άρ¬ 
θρου 3 του Ν. 1188/81, όπως τροποποιήθηκαν με τις ό¬ 
μοιες του άρθρου 1 παρ. 2 και 7 του Ν. 2503/97, και τη 
σύμφωνη γνωμοδότηση του Υπηρεσιακού Συμβουλίου 
του άρθρου 8 παρ. 4 του Ν. 2307/95 έγινε η υπαγωγή του 
προσωπικού του Πνευματικού Κέντρου Δήμου Πρέβεζας, 
στις διατάξεις του Α'. μέρους του Ν. 1188/81, «περί κατα¬ 
στάσεως του προσωπικού ΟΤΑ» 

Από τις διατάξεις της απόφασης αυτής προκαλεί- 
ται ετήσια δαπάνη σε βάρος του προϋπολογισμού 


του Πνευματικού Κέντρου του Δήμου Πρέβεζας, ύψους 
10.000.000 δρχ. περίπου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πρέβεζα. 12Αυγούστου 1998 

Με εντολή Γ εν. Γραμ. Περιφ. Ηπείρου 
Ο Δ/ντής 

ΓΡΗΓ. ΚΑΤΣΑΚΙΩΡΗΣ 
-♦- 

Αριθ. 215 

(5) 

Τροποποίηση απόφασης σύστασης Νομικού Προσώπου 
με την επωνυμία «58η Σχολική Επιτροπή Δήμου Λάρι¬ 
σας». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΘΕΣΣΑΛΙΑΣ 

Έχοντας υπόψη: 

1 .Τις διατάξεις: 

α) του άρθρου 5 του Ν. 1894/90 «Για την Ακαδημία Α¬ 
θηνών και άλλες διατάξες» 
β)του άρθρου 203 του Π.Δ. 410/95 (Δ.Κ.Κ.) 
γ) του άρθρου 6 του Ν. 2503/97 
δ) του άρθρου 2του Ν. 2081/92 

2. Την 1039/98 απόφαση του Δ.Σ. Λάρισας περί τροπο- 
ποιήσεωςτου Ν.Π. με την επωνυμία «58η Σχολική Επιτρο¬ 
πή Δήμου Λάρισας» ΦΕΚ 621/91. 

3. Την 2172/29.8.97 απόφασή μας, παροχή έγκριση υ¬ 
πογραφής στον Δ/ντή της Δ/νσης Τοπικής Αυτοδ/σης και 
Αποκέντρωσης της Περιφέρειας με «Εντολή Γενικού 
Γραμματέα Περιφέρειας Θεσσαλίας, αποφασίζουμε: 

Τροποποιούμε την 26376/92 απόφασή μας «Περί συ- 
στάσεως του Νομικού προσώπου 58η Σχολική Επιτροπή 
Δήμου Λάρισας θα περιλαμβάνει τις Σχολικές Μονάδες 
39ο Δημοτικό Σχολείο και 9ο Νηπιαγωγείο Λάρισας. 

Από τις διατάξεις αυτής της απόφασης δεν προκαλείται 
δαπάνη σε βάρος του προϋπολογισμού του Δήμου Λάρι¬ 
σας. 

Κατά τα λοιπά ισχύει η αριθμ. 26376/92 απόφασή μας. 
Η απόφαση αυτή να δημοσιευθεί στην Εφημερίδα της 
Κυβέρνησης. 

Λάρισα, 15 Ιανουάριου 1999 

Με εντολή Γεν. Γ ραμ. Περιφ. 

Ο Δ/ντής 
Γ. ΜΠΟΥΚΗΣ 
-♦- 

Αριθ. 611 (6) 

Τροποποίηση απόφασης σύστασης Νομικού Προσώπου 
με την επωνυμία «27η Σχολική Επιτροπή Δήμου Λάρι¬ 
σας». 

Ο ΓΕΝΙΚΟΣ ΓΡΑΜΜ. ΠΕΡΙΦΕΡΕΙΑΣ ΘΕΣΣΑΛΙΑΣ 

Έχοντας υπόψη: 

1. Τις διατάξεις: 

α) του άρθρου 5 του Ν. 1894/90 «Για την Ακαδημία Αθη¬ 
νών και άλλες διατάξες» 
β) του άρθρου 203 του Π.Δ. 410/95 (Δ.Κ.Κ.) 
γ) του άρθρου 6 του Ν. 2503/97 
δ) του άρθρου 2 του Ν. 2081/92 

2. Την 1038/98 απόφαση του Δ.Σ. Λάρισας περί τροπο- 
ποιήσεωςτου Ν.Π. με την επωνυμία «27η Σχολική Επιτρο¬ 
πή Δήμου Λάρισας» ΦΕΚ 722/91. 

3. Την 2172/29.8.97 απόφασή μας, παροχή έγκριση υ¬ 
πογραφής στον Δ/ντή της Δ/νσης Τοπικής Αυτοδ/σης και 
Αποκέντρωσης της Περιφέρειας «Με εντολή Γενικού 
Γραμματέα Περιφέρειας Θεσσαλίας, αποφασίζουμε: 

Τροποποιούμε την 14003/91 απόφασή μας «Περί συ- 
στάσεωςτου Νομικού Προσώπου 27η Σχολική Επιτροπή 
Δήμου Λάρισας και ορίζουμε ότι στο εξής το ανωτέρω Νο¬ 
μικό Πρόσωπο του Δήμου Λάρισας θα περιλαμβάνει τις 
Σχολικές Μονάδες 10ο Δημοτικό Σχολείο και 21ο Νηπια¬ 
γωγείο Λάρισας. 

Από τις διατάξεις αυτής της απόφασης δεν προκαλείται 
δαπάνη σε βάρος του προϋπολογισμού του Δήμου Λάρι¬ 
σας. 

Κατά τα λοιπά ισχύει η αριθμ. 14003/91 απόφασή μας. 

Η απόφαση αυτή να δημοσιευθεί στην Εφημερίδα της 
Κυβέρνησης. 

Λάρισα, 15 Ιανουάριου 1999 

Με εντολή Γ εν. Γ ραμ. Περιφ. 

ΟΔ/ντής 
Γ. ΜΠΟΥΚΗΣ 

-Φ- 

Αριθ. 14721/98 (7) 

Τροποποίηση Οργανισμού Εσωτερικής Υπηρεσίας της 
Δημοτικής Επιχείρησης Ύδρευσης - Αποχέτευσης 
Δήμου Ερμούπολης (Δ.Ε.Υ.Α.Ε.) Ν. Κυκλάδων. 

Ο ΓΕΝΙΚΟΣ ΓΡΑΜΜ. ΠΕΡΙΦΕΡΕΙΑΣ ΝΟΤΙΟΥ ΑΙΓΑΙΟΥ 

Έχοντας υπόψη: 

1. Τις διατάξεις: 

α) του άρθρου 7 παρ. ΙτουΝ. 1069/80 (ΦΕΚ191 /τ.Α “πε¬ 
ρί κινήτρων για την ίδρυση Επιχ/σεων υδρεύσεως και α- 
ποχετεύσεως». 

β) του άρθρου 6 παρ. 14 του Ν. 2307/95. 

γ) του άρθρου 14 του Ν. 2399/96. 

δ) του Ν. 2503/97. 

2. Την 1/97 απόφαση του Διοικητικού Συμβουλίου της 
Δημοτικής Επιχείρησης Ύδρευσης Αποχέτευσης Ερμού¬ 
πολης (ΔΕΥΑΕ) με την οποία ψηφίσθηκε ο Ο.Ε.Υ. της 
Δ.Ε.Υ. Α.Ε. η οποία νομιμοποιήθηκε με την 2885/20.3.97 α¬ 
πόφαση της Αναπληρώτριας Περιφ/κής Δ/ντριας Ν. Κυ¬ 
κλάδων και δημοσιεύθηκε στο ΦΕΚ 266/τΒ/7.4.97. 

3. Την αριθ. 114/98 απόφασητου Διοικητικού Συμβουλί¬ 
ου της Δ.Ε.Υ.Α.Ε. για την τροποποίηση του Ο.Ε.Υ. της Ε- 
πιχ/σης. 

4. την 222/98 σύμφωνη γνώμη του Δημοτικού Συμβου¬ 
λίου Ερμούπολης αποφασίζουμε: ότι είναι νόμιμη η 
114/98 απόφαση του Διοικητικού Συμβουλίου της 
Δ.Ε.Υ.Α.Ε. με την οποία τροποποιείται ο Ο.Ε.Υ. της 
Δ.Ε.Υ.Α.Ε. (ΦΕΚ266/τ. Β/7.4.97) και συγκεκριμένα το άρ¬ 
θρο 7 (θέσεις προσωπικού κατά υπηρεσίες) τμήματα βαθ¬ 
μίδα, εκπαίδευση ως ακολούθως: 

α) τμήμα λειτουργίας και συντήρησης δικτύων υποπαρ. 
δ'- εργάτες από 5 θέσεις σε 9 θέσεις. 

β) τμήμα ηλεκτρομηχανολογικού εξοπλισμού υποπαρ. 
γ'-εργάτες από 1 θέση σε 5 θέσεις. 

Από τις διατάξεις της απόφασης αυτής προκαλείται δα¬ 


πάνη σε βάρος του Προϋπολογισμού της Δ.Ε.Υ. Α.Ε. το ύ¬ 
ψος της οποίας δεν μπορεί να προσδιορισθεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ερμούπολη, 13 Ιανουάριου 1999 

Ο Γενικός Γραμματέας Περιφ. κ.α.α 
ΜΑΡΙΑ ΚΑΡΑΔΗΜΗΤΡΙΟΥ 
-Φ- 


Χορήγηση άδειας ασκήσεως επαγγέλματος Κοινωνικού 

Λειτουργού στην Κοτσάνη Αναστασία του Δημητρίου. 

Ο ΝΟΜΑΡΧΗΣ ΞΑΝΘΗΣ 

Με την απόφαση του Νομάρχη Ξάνθης, Δ. Υ. 266/1999 έ¬ 
χει χορηγηθεί στην Κοτσάνη Αναστασία του Δημητρίου ά¬ 
δεια ασκήσεως επαγγέλματος Κοινωνικού Λειτουργού 

Ξάνθη, 18 Ιανουάριου 1999 

Ο Νομάρχης 
Γ. ΠΑΥΛΙΔΗΣ 
-Φ- 

ΔΙΟΡΘΩΣΕΙΣ ΣΦΑΛΜΑΤΩΝ 

Ο) 

Στο ΦΕΚ 1200/Β/20.11.98 και στην 2070219/3175/ 
0050/98 Κ.Υ.Α. των Υπουργών Οικονομικών και Εργασίας 
και Κοινωνικών Ασφαλίσεων «Επέκταση πληρωμής απο¬ 
δοχών μέσω τραπεζών στους υπαλλήλους του ΟΑΕΔ, Ο- 
ΕΚ και ΟΕΕ», στο διατακτικό της απόφασης διορθώνεται 
στην παράγραφο 2 η εσφαλμένη «1.1.98» στην ορθή 
«1.1.99». 

(Από το Υπουργείο Εργασίας και Κοιν. Ασφαλίσεων) 
-Φ- 

( 10 ) 

Στη ΔΥ1α/22463/29.1.1998 απόφαση του Υπουργού Υ¬ 
γείας και Πρόνοιας, που δημοσιεύθηκε στο Φ.Ε.Κ. 
112/12.2.1999 τ. β'. και αφορά συγκρότηση Συμβουλίου 
Κρίσης και Επιλογής Ιατρικού και Οδοντιατρικού προσω¬ 
πικού Νοσηλευτικών Ιδρυμάτων (Σ.Κ.Ε.Ι.Ο.Π.Ν.Ι) του Συ¬ 
γκροτήματος Νοσοκομείων Θεσσαλονίκης διορθώνεται 
στην ειδικότητα της Γ ενικής Ιατρικής, το ονοματεπώνυμο 
του Έλληνα Δημητρίου από το εσφαλμένο αναγραφόμε¬ 
νο «Βουδούρη Δημήτριο, Δ/ντή στο Κ.Υ. Πρίνου Καβά¬ 
λας» στο ορθό «Έλληνα Δημήτριο, Δ/ντή στο Κ.Υ. Πρίνου 
Καβάλας» 

(Από το Υπουργείο Υγείας και Πρόνοιας) 
-Φ- 

( 11 ) 

Στη ΔΥ1α/21176/30.1.1998 (ΟΕ) απόφαση του Υπουρ¬ 
γού Υγείας και Πρόνοιας, που δημοσιεύθηκε στο Φ.Ε.Κ. 
113/12.2.1998 τ. β'. και αφορά συγκρότηση Συμβουλίου 
Κρίσης και Επιλογής Ιατρικού και Οδοντιατρικού προσω¬ 
πικού Νοσηλευτικών Ιδρυμάτων (Σ.Κ.Ε.Ι.Ο.Π.Ν.Ι) του Συ¬ 
γκροτήματος Νοσοκομείων Κεντρικής Μακεδονίας διορ¬ 
θώνεται στην ειδικότητα της Γ ενικής Ιατρικής, το ονομα¬ 
τεπώνυμο του Έλληνα Δημητρίου από το εσφαλμένο 
αναγραφόμενο «Βουδούρη Δημήτριο, Δ/ντή στο Κ.Υ. Πρί¬ 
νου Καβάλας» στο ορθό «Έλληνα Δημήτριο, Δ/ντή στο 
Κ.Υ. Πρίνου Καβάλας» 

(Από το Υπουργείο Υγείας και Πρόνοιας) 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤ <3Η * ΡΑΧ 52 34 312 
ΗΛΕΚΤΡΟΝΙΚΗ ΔΙΕΥΘΥΝΣΗ: Μρ: ννγννν.βΐ.ςι· 

ΙΝΤΕΡΝΕΤ: ίιοΙ.ςτ 
Θ-ΓΠ3ΪΙ: ην38 @ ΙιοΙ.ρΓ 


ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 

ΚΕΝΤΡΙΚΗ ΥΠΗΡΕΣΙΑ 

Σολωμού 51 

ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 5225 761 

5230 841 

Πληροφορίες δημοσιευμάτων λοιπών Φ. Ε.Κ. 5225 713 

5249 547 

Πώληση Φ.Ε.Κ. 5239 762 

Φωτοαντίγραφα παλαιών Φ.Ε.Κ. 5248 141 

Βιβλιοθήκη παλαιών Φ.Ε.Κ. 5248 188 

Οδηγίες για δημοσιεύματα Α.Ε. - Ε.Π.Ε. 5248 785 

Εγγραφή Συνδρομητών Φ.Ε.Κ. και 

αποστολή Φ.Ε.Κ. 5248 320 

ΘΕΣΣΑΛΟΝΙΚΗ “ 

Βασ. Όλγας 227 - Τ.Κ. 54100 (031) 423 956 

ΠΕΙΡΑΙΑΣ 

Νικήτα 6-8 Τ.Κ. 185 31 4135 228 

ΠΑΤΡΑ 

Κορίνθου 327 - Τ.Κ. 262 23 (061) 6381 100 

ΙΩΑΝΝΙΝΑ 

Διοικητήριο Τ.Κ. 450 44 (0651) 87215 

ΚΟΜΟΤΗΝΗ 

Δημοκρατίας 1 Τ.Κ. 691 00 (0531)22 858 

ΛΑΡΙΣΑ 

Διοικητήριο Τ.Κ, 411 10 (041) 597449 

ΚΕΡΚΥΡΑ 

Σαμαρά 13 Τ.Κ. 491 00 (0661) 89 127 / 89 120 

ΗΡΑΚΛΕΙΟ 

Πλ. Ελευθερίας 1, Τ.Κ. 711 10 (081) 396 223 

ΛΕΣΒΟΣ 

Πλ. Κωνσταντινουπόλεως Τ.Κ. 811 00 Μυτιλήνη 

(0251)46 888/47 533 

ΤΙΜΗ ΦΥΛΛΩΝ ’ ® σελίδες 200 δρχ. 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ Απ( ^ 8 σελίδες και άνω προσαύξηση 100 δρχ. ανά θσέλιδο ή μέρος αυτού 

ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού ΚΑΕ. εσόδου υπέρ 

2531 ΤΑΠΕΤ 3512 

Α' (Νόμοι, Π.Δ, Συμβάσεις κ.λπ.) 

Β’ (Υπουργικές αποφάσεις κ.λπ.) 

Γ (Διορισμοί, απολύσεις κ.λπ. Δημ. Υπαλλήλων) 

Δ' (Απαλλοτριώσεις, πολεοδομία κλπ.) 

Αναπτυξιακών Πράξεων (Τ.Α.Π.Σ.) 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

Παράρτημα (Προκηρύξεις θέσεων ΔΕΠ κ,τλ) 

Δελτίο Βιομηχανικής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Προκηρύξεων Α.Σ.Ε.Π. 

Ανωνύμων Εταιρειών & Ε.Π.Ε. 

60.000 δρχ. 3.000 δρχ. 

70.000 » . 3.500 » . 

15.000 » . 750 » . 

70.000 » . 3.500 - . 

30,000 » . 1.500 » . 

15.000 » . 750 » . 

5.000 » . 250 » . 

10.000 » . 500 » . 

3.000 - . 150 » . 

10.000 » . 500 >· . 

250.000 » . 12.500 >· . 

ΠΑ ΟΛΑ ΤΑ ΤΕΥΧΗ ΕΚΤΟΣ Α.Ε.& Ε.Π.Ε. 

250.000 » . 12.500 «· . 

* Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται, πέραν των ανωτέρω αναφερομένων ποσών, με τα ταχυδρομικά τέλη και μπορεί 
να στέλνονται με επιταγή και σε ανάλογο συνάλλαγμα στο Διευθυντή Διαχείρισης του Εθνικού Τυπογραφείου. 

*Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται από τα Δημόσια Ταμεία 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτιών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουαρίου και λήγει την 31η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 

Οι υπηρεσίες εξυπηρέτησης των πολιτών λειτουργούν καθημερινά από 08.00 έως 13.00 ! 


(ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ) 






























